CELEX: 32011R0999
Language: et
Date: 2011-10-10 00:00:00
Title: Nõukogu määrus (EL) nr 999/2011, 10. oktoober 2011 , millega muudetakse määrust (EÜ) nr 765/2006, milles käsitletakse piiravaid meetmeid Valgevene suhtes

11.10.2011   
            
            
               ET
            
            
               Euroopa Liidu Teataja
            
            
               L 265/6
            
         NÕUKOGU MÄÄRUS (EL) nr 999/2011,
   10. oktoober 2011,
   millega muudetakse määrust (EÜ) nr 765/2006, milles käsitletakse piiravaid meetmeid Valgevene suhtes
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 215,
   võttes arvesse 10. oktoober 2011 otsust 2011/666/ÜVJP (1) (millega muudetakse otsust 2010/639/ÜVJP Valgevene vastu suunatud piiravate meetmete kohta),
   võttes arvesse liidu välisasjade ja julgeolekupoliitika kõrge esindaja ning Euroopa Komisjoni ühisettepanekut
   ning arvestades järgmist:
   
               (1)
            
            
               Nõukogu 18. mai 2006. aasta määrusega (EÜ) nr 765/2006 (2) nähakse ette president Lukašenko ja teatavate Valgevene ametnike varade külmutamine.
            
         
               (2)
            
            
               Nõukogu lisas 20. juuni 2011. aasta määrusega (EL) nr 588/2011 (3) täiendavaid nimesid nende isikute nimekirja, kelle varad külmutatakse. Kõnealused täiendavad nimed hõlmasid üksuseid.
            
         
               (3)
            
            
               Nõukogu otsusega 2011/666/ÜVJP otsustas nõukogu näha ette erandi varade külmutamisest tagamaks, et ELi ettevõtjad saaksid sisse nõuda vahendid, mis nimekirja kantud üksused neile võlgnevad lepingute kohaselt, mis on sõlmitud enne, kui kõnealused üksused nimekirja kanti.
            
         
               (4)
            
            
               Käesolev meede kuulub aluslepingu reguleerimisalasse ja seepärast on selle rakendamiseks vaja liidu tasandi õigusakti, eelkõige tagamaks, et kõikide liikmesriikide majandustegevuses osalejad kohaldaksid nimetatud meedet ühetaoliselt.
            
         
               (5)
            
            
               Seetõttu tuleks määrust (EÜ) nr 765/2006 vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrusesse (EÜ) nr 765/2006 lisatakse järgmine artikkel:
   
      „Artikkel 4a
      Erandina artikli 2 lõikest 1 ja juhul, kui I või IA lisas nimetatud füüsiline või juriidiline isik, üksus või asutus teeb makse vastavalt lepingule või kokkuleppele, mille ta on sõlminud, või kohustusele, mis talle on tekkinud enne kuupäeva, mil kõnealune isik, üksus või asutus loetellu kanti, võivad II lisas loetletud veebisaitidel nimetatud liikmesriikide pädevad asutused anda neile sobivatel tingimustel loa teatavate külmutatud rahaliste vahendite või majandusressursside vabastamiseks, kui:
      
                  i)
               
               
                  asjaomane pädev asutus on kindlaks teinud, et makset ei tehta otse ega kaudselt I ega IA lisas nimetatud isikule, üksusele või asutusele või tema toetuseks ning
               
            
                  ii)
               
               
                  asjaomane liikmesriik on vähemalt kaks nädalat enne loa andmist teavitanud teisi liikmesriike ja komisjoni kõnealusest otsusest ja kavatsusest anda luba.”
               
            
   Artikkel 2
   Käesolev määrus jõustub selle Euroopa Liidu Teatajas avaldamise päeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Luxembourg, 10. oktoober 2011
      
         
            Nõukogu nimel
         
         
            eesistuja
         
         C. ASHTON
      
   
   
      (1)  Vt käesoleva Euroopa Liidu Teataja lk 17.
   
      (2)  ELT L 134, 20.5.2006, lk 1.
   
      (3)  ELT L 161, 21.6.2011, lk 1.